**Nici mâine...**

*Angel.radios.906*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Calcă-n copite cerbii pistilul unor maci.

Cu ochi păgâni de fiară pândeşte asfinţitul.

Se torc fuioare stranii pentru copii-copaci,

Ce dezbrăcaţi de sânge înfig în ei cuţitul.

Mai plânge-o lună ştirbă, mai tace, mai suspină...

Un soare o atinge cu raza-i de otravă.

Mai sunt păcate-n stele cât mai există vină

în scorburi părăsite de şerpii de otavă.

Când ninge-n antifrază şi verile-s mai reci,

Amestecă o toamnă culorile-i difuze,

În paşii tăi de iarbă şi nu mai poţi să pleci,

Căci te surprinde iarna cu nopţile-i confuze.

Rămân în aşternuturi de izmă şi gutu,

În timp ce samovarul îmi fierbe-o nouă veste.

C-ai aţipit pe-un cearcăn de raze albăstrui,

Şi nu vom şti nici mâine sfâsitul la poveste.